ፕረዚደንት ታንዛንያ ሰባት ማስክ ከይገብሩ ከልኪሉ ፕረዚደንት ታንዛንያ ጆን ማጉፉሊ ህዝቢ መሸፈኒ ኣፍን ኣፍንጨ ከይገብር ኣዚዙ ዝብል ዜና'ውን ኣብ ማሕባራዊ ሚድያ ብብዝሑ ሰብ ካብ ዝተቀባበለሉ ናይ ሓሶት ዜና እዩ። ኣብቲ ዜና እቲ ፕረዚደንት ማስክ ምግባር ኣብ ሰብ ፍርሒ ከምዘስርጽን ዓለምለኻዊ በረራታት ምስ ጀመረ ንበጻሕቲ ሃገር ግጉይ ምስሊ ብምገፍጣር ከጉድሎም ከምዝኽል ኢሉ ዝብል'ውን ይርከቦ። እዚ ፕረዚደንት ጆን ማጉፉሉ ኢልዎ ዝተባሃለ ግን ሓሶት እዩ። ውሃቢ ቃል እቲ ፕረዚደንት ንቢቢሲ ኣብ ዝሃቦ መግለጺ፡ ህዝቢ ነቲ ብሽም ፕረዚደንት እታ ሃገር ዝተሰነዐ ዜና ግጉይ ምኳኑ ክርዳእ ብምምሕጻን፡ መንግስቲ ታንዛንያ ህዝቢ ኣብ ህዝባዊ ቦታታት መሸፈኒ ኣፍን ኣፍንጫን ክገብርን ኣካላዊ ምርሕሓቅ ከተግብርን ከምዝምዕድ ሓቢሩ። እንተኾነ ብዙሓት ታንዛንያውያን መንግስቶም ብዛዕባ ኮሮናቫይረስን ብዝሒ ዝተለኸፉን እኹል ሓበሬታ ይህብ ከምዘየሎ'ዮም ዝገልጹ። ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ፡ ህይወት ከመይ ኣሎ?
